கேள்வி: அகநானூறு பற்றி விளக்கவும்.
பதில்: அகநானூறு எட்டுத்தொகை எனப்படும் சங்ககாலத் தமிழ் நூல் தொகுப்பில் உள்ள ஒரு நூலாகும். இந்நூல் அகத்திணை சார்ந்த நானூறு பாடல்களின் தொகுப்பாக விளங்குவதால் அகநானூறு என வழங்கப்படுகிறது. இதற்கு நெடுந்தொகை என்ற மற்றொரு பெயரும் உண்டு. இதில் அடங்கியுள்ள பாடல்கள் பல்வேறு காலங்களில் வாழ்ந்த பல்வேறு புலவர்கள் பாடிய பாடல்களின் தொகுப்பாகும். எட்டுத்தொகை நூல்களுள் குறுந்தொகை, நற்றிணை, அகநானூறு, ஐங்குறுநூறு, கலித்தொகை ஆகிய ஐந்தும் அகம் பற்றியன. ஆயினும் இவற்றுள் ''அகம்'' என்னும் சொல்லால் குறிக்கப்படுவது அகநானூறு மட்டுமே. இந்நூல் 13 அடி சிற்றெல்லையும் 31 அடி பேரெல்லையும் கொண்ட நீண்ட பாடல்களைக் கொண்டிருப்பதால் இதனை, ''நெடுந்தொகை'' என்றும் கூறுவர்.
கேள்வி: அகநானூறு - பாடல் வைப்புமுறை பற்றி தகவல் சொல்.
பதில்: 1,3,5,... என ஒற்றை எண்ணைப் பெற்று வரும் பாடல்கள் - பாலை (200 பாடல்கள்) 10,20,... என வரும் பாடல்கள் - நெய்தல் (40 பாடல்கள்) 4,14,... என 4 எனும் எண்ணைப் பெற்று வரும் பாடல்கள் - முல்லை (40 பாடல்கள்) 2,8,12,18 என 2,8 எனும் எண்ணைப் பெற்று வரும் பாடல்கள் - குறிஞ்சி (80 பாடல்கள்) 6,16,26 என 6 எனும் எண்ணைப் பெற்று வரும் பாடல்கள் - மருதம்(40 பாடல்கள்)
கேள்வி: அகநானூறு - மணிமிடை பவளம் பற்றி தகவல் சொல்.
பதில்: 121 முதல் 300 வரை உள்ள 180 பாடல்கள் இத்தொகுப்பில் உள்ளன. இதில் உள்ள பாடல்கள் நீலநிற மணிகள் போலவும் செந்நிறப் பவளம் போலவும் பெருமதிப்பு உடையனவாக அமைந்து ஈரினப் பாடல்களின் தொகுப்பாக அமைந்துள்ளன. மணியும் பவளமும் கோத்த ஆரம் போன்று இத்தொகுப்பு அமைந்துள்ளது.